Κωνσταντίνος Παπαναγιώτου

Ο Κωνσταντίνος Παπαναγιώτου (Πάτρα, 1940), ήταν Έλληνας νομικός και πολιτικός.

 Βιογραφικά στοιχεία 
Γεννήθηκε στην Πάτρα, σπούδασε νομικά στην Αθήνα και πολιτικές επιστήμες στο Ινστιτούτο Μεσογειακών Σπουδών στη Γαλλία.Πρόσωπα στο Προσκήνιο και Εκλογές '85, Εκδόσεις «Ορίζων», 1985, σελίδες 282-283Κώστας Τριανταφύλλου, Ιστορικό λεξικό των Πατρών, Εκ του τυπογραφείου Πέτρου Κούλη, Πάτρα 1995, λήμμα Παπαναγιώτου

Προδικτατορικά, από το 1965 μέχρι το 1967, ήταν διευθυντής του γραφείου του Ανδρέα Παπανδρέου στην Πάτρα.

Διετέλεσε αντιπρόεδρος του Δικηγορικού Συλλόγου Αθηνών, πρόεδρος του Ταμείου Πρόνοιας Δικηγόρων Αθηνών, και γενικός γραμματέας του υπουργείου Εργασίας από το 1981 μέχρι το 1985 στην πρώτη κυβέρνηση του Ανδρέα Παπανδρέου.

Διετέλεσε εξωκοινοβουλευτικός υφυπουργός Εργασίας στην δεύτερη κυβέρνηση του Ανδρέα Παπανδρέου από τις 25 Απριλίου 1986 έως τις 31 Οκτωβρίου 1986, έπειτα υπουργός Εργασίας από τις 31 Οκτωβρίου 1986 έως τις 23 Σεπτεμβρίου 1987, και στη συνέχεια αναπληρωτής υπουργός Βιομηχανίας, Ενέργειας και Τεχνολογίας από 23 Σεπτεμβρίου 1987 έως τις 2 Ιουλίου 1989.Γενική γραμματεία της κυβέρνησις, Κυβέρνησις Ανδρέα Παπανδρέου Από 5.6.1985 έως 2.7.1989, Ανακτήθηκε 16 Φεβρουαρίου 2013

Ήταν βουλευτής στη Β΄ Αθηνών με το ΠΑΣΟΚ από το 1993 μέχρι το 1996.Ιστοσ. Βουλής των Ελλήνων Παναγιώτου Αναστασίου Κωνσταντίνος, (Προβολή αποτελεσμάτων), Ανακτήθηκε 17 Φεβρουαρίου 2013
 Παραπομπές 

Κατηγορία:Βουλευτές Β΄ Αθηνών
Κατηγορία:Βουλευτές εκλεγμένοι με το ΠΑΣΟΚ
Κατηγορία:Έλληνες υπουργοί Εργασίας
Κατηγορία:Έλληνες αναπληρωτές υπουργοί Βιομηχανίας, Ενέργειας και Τεχνολογίας
Κατηγορία:Έλληνες υφυπουργοί Εργασίας